Diari Oficial de la Generalitat Valenciana


Sumari del DOGV 3872, del 07-11-2000 (2000/8709)

Informació pública de la proposta de programa d'actuació integrada de la unitat d'execució única del sector Fabraquer del pla general del Campello.
---------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8709


Organisme emissor
:   Enrique Ortiz e Hijos, Contratista de Obras, SA

Tipus de document
:   Anunci

Informació pública de la proposta de programa d'actuació integrada de la unitat d'execució única del sector Fabraquer del pla general del Campello. [2000/F8709]
  
Mitjançant aquest edicte s'anuncia l'obertura d'un període d'informació pública de 20 dies, comptador des de l'endemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada de la unitat d'execució única del sector Fabraquer del pla general del Campello, promogut per la mercantil Enrique Ortiz e Hijos, Contratista de Obras, SA.
  
Aquesta documentació consisteix en:
  
1. Programa d'actuació integrada.
  
2. Avantprojecte d'urbanització.
  
3. Pla parcial del sector Fabraquer.
  
4. Projecte d'homologació del sector Fabraquer.
  
Aquesta documentació podrà examinar-se durant el període esmentat a la notaria del senyor Juan Ignacio Soldevilla Jiménez, carrer de Sant Vicent, número 104, 1r, de dilluns a divendres, de 09.00 a 14.00 hores, així com a les dependències de l'Ajuntament del Campello.
  
S'avisa que, dins del termini de 20 dies, comptador des de la publicació del darrer anunci, qualsevol persona podrà comparéixer a la notaria abans esmentada per a obtenir una còpia de l'acta notarial de protocol·lització i presentar al·legacions i/o alternatives tècniques si desitgen competir amb la que s'exposa al públic. També es podrà consultar a l'ajuntament les actuacions derivades de la documentació depositada en aquest i presentar davant seu tant al·legacions com alternatives tècniques, juntament amb proposicions juridicoeconòmiques per a executar qualsevol de les alternatives. Tot això, segons el que estableixen els articles 46 i 48 de l'esmentada Llei 6/1994, de 15 de novembre.
  
Les proposicions juridicoeconòmiques abans esmentades es presentaran al registre general de l'ajuntament en plica tancada, dins dels cinc dies hàbils següents al venciment del termini abans mencionat, amb la documentació establida en els apartats C) i D) de l'article 32 de la Llei Reguladora de l'Activitat Urbanística. L'acte d'obertura de pliques tindrà lloc a l'ajuntament el següent dia hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a disposició del públic per a consultar-les i presentar al·legacions, abans de l'aprovació del programa i l'adjudicació de la seua execució.
  
Finalment, aquest anunci compleix la funció de notificació mitjançant edictes, d'acord amb el que s'estableix en l'article 59.4 de la Llei 30/1992, respecte dels propietaris de parcel·les la titularitat o el domicili dels quals es desconeix, a efectes de notificació. A continuació s'indiquen les referències cadastrals de les parcel·les desconegudes afectades per l'actuació: polígon 8; parcel·les 323, 50, 87, 91, 60255/01, 101, 310, 116, 118, 120, 121, 113, 111, 112, 110, 108 i 125.